open-index/open-wikipedia-markdown huggingface dataset:
Factor 5

**Factor 5** oli Saksassa vuonna  perustettu videopelejä kehittävä pelitalo, joka muutti Kaliforniaan vuonna 1996.

Yhtiö lopetti toimintansa vuonna 2009.

Yhtiön viimeiseksi peliksi jäi *[[Lair (videopeli)|Lair]]*, joka ilmestyi syyskuussa 2007.

## Historia
Yhtiö aloitti kehittämällä pelejä Euroopassa suosituille mikrotietokoneille kuten Amigalle julkaistu *[[Turrican]]*. LucasArtsille yhtiö kehitti muun muassa *[[Indiana Jones’ Greatest Adventures]]* -pelin SNESille. *[[Tähtien Sota]]* -aiheisten pelien turvin yhtiöllä oli tasaisesti työtä. 

Vuonna 2003 LucasArtsilla vaihtui henkilöstöä ja Factor 5:n tulot pysähtyivät. Samalla Microsoftille aloitettu projekti pysähtyi. Yritys ehdotti Sonylle *Animal Wars* taktista roolipeliä, jolle Shuhei Yoshida näytti vihreää valoa. Samaan aikaan yritys kehitti *[[Lair (videopeli)|Lair]]* -peliä. *Animal Warsin* synkkä sävy vaikutti sen keskeyttämiseen vuonna 2006. *Lair* julkaistiin syyskuussa 2007 vuoden aikataulusta myöhässä.

*Lairin* jälkeen yhtiö kehitti vielä pelejä, mutta ne eivät edenneet julkaisuun asti. Yhtiö lopetti toimintansa vuonna 2009.

## Pelit
### PlayStation 3
**[[Lair (videopeli)|Lair]]* (2007) 

### GameCube
**[[Star Wars Rogue Squadron II: Rogue Leader|Star Wars: Rogue Squadron II: Rogue Leader]]* (2001)
**[[Star Wars Rogue Squadron III: Rebel Strike|Star Wars: Rogue Squadron III: Rebel Strike]]* (2003)

### Nintendo 64
**[[Star Wars: Rogue Squadron]]* (1999)
**[[Star Wars: Battle for Naboo]]* (2000)
**[[Indiana Jones and the Infernal Machine]]* (2000)

### PlayStation
**[[Ballblazer Champions]]* (1997)

### Super Nintendo
**[[Turrican#Super Turrican 1 .26 2|Super Turrican]]* (1993)
**[[Indiana Jones' Greatest Adventures]]* (1994)
**[[Turrican#Super Turrican 1 .26 2|Super Turrican 2]]* (1995)

### Sega Genesis
**[[Turrican 3|Mega Turrican]]* (1993)

### Game Boy
**[[Contra III: The Alien Wars|Contra: The Alien Wars]]* (1994)

### Amiga
**[[Katakis]]* (1988)
**[[R-Type]]* (1989)
**[[Turrican]]* (1990)
**[[Turrican II|Turrican II: The Final Fight]]* (1991)
**[[Turrican 3]]* (1993)

## Lähteet

## Aiheesta muualla
* Profiili MobyGamesissä
Saharanturturikyyhky

**Saharanturturikyyhky** (*Streptopelia roseogrisea*) on afrikkalainen kyyhky. Lajin nimesi Karl Jakob Sundevall 1857.

## Koko ja ulkonäkö
Linnun pituus on noin 29–30&nbsp;cm, siipien kärkiväli 45–50&nbsp;cm ja paino noin 150&nbsp;g, eli se on kyyhkyksi pieni. Ulkonäöltään se muistuttaa suuresti turkinkyyhkyä. Sukupuolet ovat samannäköisiä.

Lajista tunnetaan 2 varsinaista alalajia, *S. r. roseogrisea* ja *S. r. arabica*. Lemmikkilintuina kasvatetut ”naurukyyhkyt” erotetaan toisinaan omaksi alalajiksi *S. r. r.* var. *domestica*, tai *S. 'risoria*'.

## Esiintyminen
Laji elää melko kapealla vyöhykkeellä Afrikassa Saharan eteläpuolella ja Sahelissa sekä Arabian niemimaan eteläosassa. Sen kanta elinvoimainen. Laji on pääasiassa paikkalintu, mutta jotkut populaatiot muuttavat sadekausien mukaan.

## Elinympäristö
Kuivat akasiasavannit ja pensaikot, Somaliassa myös puutarhat ja kastelualtaat, joissa tamariskipuita.

## Lisääntyminen
Hatara risupesä on puussa tai pensaassa 4–5 metriä korkealla. Valkoisia munia on 2. Haudonta-aika on noin 2 viikkoa. Poikaset ovat lentokykyisiä noin 15 päivän ikäisinä.

## Ravinto
Ruohojen ja muiden kasvien siemenet, joskus myös vilja.

## Lähteet
* Cramp, Stanley (päätoim.) 1985: Handbook of the Birds of Europe, the Middle East and North Africa. Vol. IV. – Oxford University Press. Hong Kong. 
* IDS 

### Viitteet
Hennig-Olsen

**Hennig-Olsen** on jäätelötehdas Kristiansandissa Norjassa. Tehtaan päätuote on jäätelö, jota valmistetaan 20 eri tyyppiä. Lisäksi tehtaassa valmistetaan muun muassa mehujäätä ja sorbettia.

Hennig-Olsenin jäätelön historia ulottuu vuoteen 1924. Kristiansandista kotoisin oleva Sven Hennig-Olsen opetteli jäätelönvalmistusta Chicagossa Yhdysvalloissa. Sieltä hän palasi kotikaupunkiinsa mukanaan tuotantovälineet ja jäätelöreseptit. Jäätelönvalmistus oli aluksi sivuliiketoimena tupakkakioskissa, jonka Sven Hennig-Olsen avasi Kristiansandiin. Varsinainen jäätelötehdas avattiin 1960. Silloin hänen poikansa Otto Johan Hennig-Olsen otti yrityksen johtoonsa. 

Vuonna 2005 tehtaassa tehtiin töitä yli 300 henkilötyövuoden edestä, liikevaihto on noin 553 miljoonaa norjan kruunua, ja yrityksellä on Norjassa noin 46 prosentin markkinaosuus.

## Lähteet
* Yrityksen kotisivu 

### Viitteet
Kinkomaan sairaala

**Kinkomaan sairaala** oli Muuramen kunnan Kinkomaan kylässä sijaitseva 1930-luvulla Keski-Suomen tuberkuloosipiirin keskusparantolaksi rakennettu sairaala vuoteen 2008 saakka. Sairaala toimi myös sodassa haavoittuneiden keuhkoparantolana, mistä johtuen kylä on usein merkitty sodassa kaatuneiden kuolinpaikaksi. Sairaala oli aikoinaan Muuramen kunnan suurin työllistäjä. 

Myöhemmin sairaala kuului Keski-Suomen sairaanhoitopiirin kuntayhtymälle, ja sen tiloissa toimi useita sairaanhoitopiirin yksiköitä, kuten keuhkosairauksien ja allergologian yksikkö, poliklinikka, ihotautien osasto sekä laboratorioyksiköitä.

Alueella on kuvanveistäjä Kauko Räsäsen vuonna 1991 tekemä Marjatta-pronssiveistos.

## Sairaalan historia

1920-luvulla Keski-Suomen havaittiin olevan yksi Suomen pahimmista tuberkuloosin ja muiden keuhkosairauksien esiintymisalueista. Uuden keskusparantolan paikasta käytiin kilpailua Laukaan ja Muuramen välillä, joista jälkimmäinen valittiin tulevan sairaala-alueen omistaneen Salosen tilan tarjouduttua myymään maa-alueen alennetulla hinnalla. Paikan valinnassa keskeisenä kriteerinä oli paitsi läheinen Päijänne myös mäntyvaltainen metsä, joiden tuottamalla raittiilla ilmalla ja otsonilla uskottiin olevan keuhkojen parantumista edistävä vaikutus. Parantolaa varten pyydettiin suunnitelmat Alvar Aallolta, W.G. Palmqvistiltä sekä Jussi ja Toivo Paatelalta, joista Paateloiden suunnitelma valittiin.  Arkkitehdit Jussi Paatela ja Toivo Paatela suunnittelivat ensimmäisen kolmikerroksisen rakennuksen, joka valmistui vuonna 1930. Vuosina 1938–39 rakennusta laajettiin kahdella kerroksella samalla kun aluetta muutenkin kehitettiin. Tästä suunnittelusta vastasi  Jussi Paatela. Parantolan päärakennus edustaa tyylillisesti siirtymävaihetta klassismista funktionalismiin.

**Käyttötarkoitus** 
* Keuhkotautiparantola (1930–1971)
* 30. sotasairaala (1939–1944)
* Yleissairaala (1971–2008)
* *Vitapolis* (2008–)

## Alueen nykytila
Kinkomaan vanha sairaala-alue rakennuksineen siirtyi vuonna 2008 Kiinteistö Oy Kinkomaan Vitapoliksen omistukseen ja siitä käytettiin nimeä **Vitapolis**. Kiinteistöyhtiön omistivat Jykes Kiinteistöt Oy (40&nbsp;%), Keski-Suomen sairaanhoitopiiri (40&nbsp;%) ja Muuramen kunta (20&nbsp;%). Samassa yhteydessä osa Keski-Suomen Sairaanhoitopiirin toiminnoista siirtyi Keskussairaalaan. Päärakennus oli museoviraston suojelema, ja Kinkomaan sairaala-alue valtakunnallisesti merkittävä rakennettu kulttuuriympäristö. Päärakennus on purettu vuoden 2025 aikana.

## Lähteet

## Kirjallisuutta
* 

## Aiheesta muualla

*Vitapolis 
* Kinkomaan linnoitus. Keski-Suomen keuhkotautiparantola, Suomen Kuvalehti, 10.09.1932, nro 37, s. 11, Kansalliskirjaston digitaaliset aineistot
Psykologian filosofia

**Psykologian filosofia** on filosofian osa-alue, joka tutkii nykyaikaisen psykologian teoreettisia perusteita.

Psykologian filosofia on suhteellisen nuori ala. Siihen läheisesti liittyvä mielenfilosofia sen sijaan on syntynyt jo ennen kuin nykyaikainen psykologia syntyi erityistieteenä. Se käsittelee mielen luonnetta, kokemusten ominaisuuksia sekä erityisiä mieleen liittyviä ongelmia, kuten dualismi ja materialismi.

Psykologian filosofia liittyy läheisesti myös neurobiologian, tekoälytutkimuksen ja muiden vastaavien tutkimusalojen kehitykseen.

## Psykologian filosofisia ongelmia

Psykologian filosofisiin ongelmiin kuuluu muun muassa psykologisessa tutkimuksessa käytettyihin menetelmiin liittyviä tietoteoreettisia ongelmia. Näitä ovat esimerkiksi:

* Onko introspektio luotettava tapa kerätä tietoa?
* Mitä johtopäätöksiä nollahypoteesikokeista voidaan tehdä?
* Voiko henkilökohtaisia ensimmäisen persoonan kokemuksia (tunteet, halut, uskomukset, jne.) mitata objektiivisesti?

Muita psykologianfilosofia ongelmia ovat filosofiset kysymykset mielen, aivojen ja tietoisuuden luonteesta, kuten:

* Mikä on kognitiivinen moduuli?
* Ovatko ihmiset rationaalisia olentoja?
* Mitkä psykologiset ilmiöt luetaan tiedoksi?

Nämä ongelmat luetaan joskus kognitiotieteen tai mielenfilosofian alaisuuteen.

## Katso myös
* Neurofilosofia

## Kirjallisuutta
*
Jusupov

**Jusupov** tai **Jusupova** on muun muassa seuraavien henkilöiden sukunimi:

*Jusupov, venäläinen aatelissuku (, feminiini: Юсупова)
**Feliks Jusupov (1887–1967), venäläinen aristokraatti ja yksi Grigori Rasputinin murhaan osallistuneista
**Irina Jusupova (1895–1970), ruhtinatar Irina Aleksandrovna, Feliks Jusupovin puoliso
**Irina Jusupova (1915–1983), ruhtinatar, Feliks Jusupovin tytär
**Zinaida Jusupova (1861–1939), ruhtinatar, Feliks Jusupovin äiti
*Alija Jusupova (s. 1984), kazakstanilainen voimistelija
*Artur Jusupov (s. 1960), saksalainen shakin suurmestari
*Benjamin Jusupov (s. 1962), tadžikistanilais-israelilainen säveltäjä
*Ismail Jusupov (1913–2005), kazakstanilainen poliitikko
*Iraida Jusupova (s. 1962), turkmenistanilainen säveltäjä
*Lidija Jusupova (s. 1961), tšetšenialainen ihmisoikeusaktivisti
*Sergei Jusupov (s. 1980), venäläis-valkovenäläinen jääpalloilija
*Tuti Jusupova (1880?–2015), uzbekistanilainen yli 130-vuotiaaksi väitetty nainen
Austromarxismi

**Austromarxismi** eli **uusmarxilaisuus** on sosialistinen suuntaus, joka 1800-luvun lopulta lähtien kehittyi Karl Kautskyn toisessa internationaalissa edustamaa kantaa seuraten. Se suhtautui kriittisesti sekä bolševismiin että sosiaalidemokratiaan ja vaikutti erityisesti Itävallassa ensimmäisen maailmansodan jälkeen, kun Itävallan sosiaalidemokraattinen puolue hyväksyi sen toimintansa pohjaksi vuonna 1926.

Austromarxismin johtava teoreetikko oli Otto Bauer sekä hänen rinnallaan Friedrich Adler ja Julius Deutsch. He yhtyivät pääosiltaan Marxin käsitykseen taloudellisen kehityksen kulusta, mutta kehittivät siitä poiketen opin ns. *demokratian itsepuolustuksesta*, minkä mukaan vain aseellisen kaappausyrityksen tukahduttaminen tai järjestelmällinen sabotaasi oikeuttavat sosiaalidemokraatit turvautumaan voimakeinoihin.

Austromarxismiin perustuva Itävallan työväenliike sotilaallisine suojajoukkoineen kehittyi järjestöllisesti voimakkaaksi, mutta 1930-luvun taitteessa se joutui sisäpoliittisiin vaikeuksiin, jotka fasismin voimistuessa johtivat aseellisiin yhteenottoihin. Vuonna 1934 Engelbert Dollfussin johtama hallitus julisti sosiaalidemokraattisen puolueen laittomaksi Itävallassa.

Austromarxismista muodostuneilla vasemmistososialistisilla suuntauksilla on ollut poliittista vaikutusta myös muissa maissa, myös Suomen työväenliikkeen piirissä. SDP:ssä 1920-luvulla syntyneiden erimielisyyksien yhteydessä Väinö Huplin kannattajat eli huplilaiset kutsuivat omaa  linjaansa austromarxilaiseksi.

## Lähteet

*Detlev Albers u.a. (Hg.), *Otto Bauer und der "dritte" Weg*. Die Wiederentdeckung des Austromarxismus durch Linkssozialisten und Eurokommunisten, Frankfurt/M 1979

### Viitteet
Jean-Delphin Alard

**Jean-Delphin Alard** (8. toukokuuta 1815 – 22. helmikuuta 1888) oli ranskalainen viulisti ja säveltäjä.

Alard syntyi Bayonnessa harrastelijaviulistin pojaksi. Hän opiskeli vuodesta 1827 François Antoine Habeneckin johdolla Pariisin konservatoriossa ja toimi itse sen professorina vuosina 1843–1875. 

Alard oli myös François-Joseph Fétisin oppilas ja seurasi vuonna 1840 Pierre Baillotia kuninkaan ensimmäisenä viulistina. Hän kuoli Pariisissa 72-vuotiaana.

Alard'n sävellystuotantoon kuuluu runsaasti viulumusiikkia, kuten nokturneja, etydejä ja duettoja. Hän myös laati Pariisin konservatorion käyttöön ottaman *École du violon* -oppikirjan ja kokosi *Les Maîtres classiques du violon* -kokoelman. Hän oli aikanaan arvostettu pedagogi ja opetti muiden muassa Pablo de Sarasatea.
Georges Prêtre

**Georges Prêtre** (14. elokuuta 1924 – 4. tammikuuta 2017 Navès) oli ranskalainen kapellimestari. Hän opiskeli muiden muassa Maurice Duruflén ja André Cluytensin johdolla Pariisin konservatoriossa.

Tehtyään debyyttinsä Pariisissa Prêtre pääsi esiintymään myös kansainvälisiin merkittäviin oopperataloihin, kuten New Yorkin Metropolitan-oopperaan ja Milanon La Scalaan. Hän toimi uransa aikana mm. Pariisin oopperan musiikillisena johtajana sekä vuosina 1986–1991 Wienin sinfoniaorkesterin ylikapellimestarina.

Prêtre sai jo varhain arvostusta oopperatulkinnoillaan. Hän johti runsain mitoin myös ranskalaisten säveltäjien, kuten Francis Poulencin teoksia. Hän johti Poulencin *[[La Voix humaine]]* -oopperan kantaesityksen 1959 ja piti vuonna 1999 konserttisarjan edesmenneen säveltäjän 100-vuotispäivän kunniaksi.

Marcel Landowski omisti neljännen sinfoniansa vuonna 1988 juuri Georges Prêtrelle.

Georges Prêtre johti myös perinteisen uudenvuoden konsertin Wienistä vuosina 2008 ja 2010.

## Lähteet
Valkotäpläimikkä

**Valkotäpläimikkä** (*Pulmonaria saccharata*) on koristekasvina viljeltävä lemmikkikasvien (Boraginaceae) heimoon kuuluva kasvi.

## Ulkonäkö ja koko
Valkotäpläimikkä kasvaa 30 cm korkeaksi. Sen kukat ovat sinipunaiset. Lehdissä on valkoisia pilkkuja, jotka ovat antaneet lajille sen nimen.

## Kasvupaikka
Valkotäpläimikkä ei pärjää auringonpaahteessa, vaan viihtyy varjossa tai puolivarjossa. Kasvualustan pitää läpäistä hyvin vettä. Tarvittaessa multaan sekoitetaan hiekkaa tai soraa.

## Lähteet
Lactobacillus

**Lactobacillus** on bakteerisuku, jonka jäsenet värjäytyvät Gram-positiivisesti. Ne ovat aerotolerantteja anaerobeja. Lactobacillus-bakteerit ovat maitohappobakteereita ja niitä käytetään muun muassa useiden elintarvikkeiden valmistuksessa.

## Aiheesta muualla
*Laji.fi: Lactobacillus
*National Center for Biotechnology Information (NCBI): Lactobacillus, taxonomy 
*Luettelo Lactobacillus-sukuun kuuluvista lajeista
Undulatus

**Undulatus (un)** on aaltomainen pilven laji. Usein aaltojärjestelmiä on vain yksi, mutta niitä voi olla myös kaksi tai useampia.
Aaltomaisia undulatus-pilviä voivat olla Cirrocumulus, Cirrostratus, Altocumulus, Altostratus, Stratocumulus ja  Stratus.

## Lähteet

## Aiheesta muualla

* Serie von Links zu Bildern der Wolkenunterkategorie ''undulatus''
Prusa

**Prusa** ( tai *Prousa*) tai **Prusias** ( tai *Prousias*) voi viitata seuraaviin paikkoihin:

* Prusa eli ”Prusa Olympos-vuoren juurella”, lat. *Prusa ad Olympum*, kaupunki Myysiassa nykyisen Bursan paikalla
* Prusias eli ”Prusa/Prusias Hypios-vuoren juurella”, lat. *Prusa/Prusias ad Hypium*, myös Kieros, kaupunki Bithyniassa nykyisen Konuralpin paikalla
* Prusias eli Kios, lat. *Prusias ad Mare*, kaupunki Propontisessa Vähässä-Aasiassa

## Lähteet
Scandia Years 1977–1984

__NOTOC__
**Scandia Years 1977–1984** on Hurriganesin kokoelma-albumi vuodelta 2007.

## Kappaleet

### CD 1
# Ruby Baby
# Muskogee
# Love Potion Number 9
# Shanandoah
# Deadline
# Money
# Honey I'm Leaving
# Shorai, Shorai
# In My Mind
# Desirée
# I'm Ready
# Pretty Mona
# House Party
# Ya Ya
# Highschool Boogie
# Made In Sweden
# Bye Bye Bye
# Bourbon Street
# Let's Go Rocking Tonight
# Just For You
# Rocking Belly
# Goodnight Baby
# Red House
# No Matter

### CD 2
# Oh Rack
# Wild In The Street
# Hot City
# Cool It Down
# Night'n Day
# Moon Is Rising
# Gypsy Girl
# Let's Have A Party
# Last Night
# Blue Heaven
# Helge's Dream
# Love Me Only
# Don't Cry
# Doreen
# Wicked Woman
# Skyline
# Teenage
# Fourty Night
# I Gotta Know
# 11th Street Boogie
# My Only One
# Tallahassee Lassie
# I Will Stay
# Roadrunner and Get On

## Arvostelut
* Soundi: 

## Lähteet
Azmi Bishara

**Azmi Bishara** (, , s. 22. heinäkuuta 1956) on israelilainen arabikansanedustaja, joka oli knessetin jäsen ja Balad-puolueen puheenjohtaja vuodesta 1996, kunnes erosi huhtikuussa 2007. Shin Bet syytti häntä maanpetoksesta ja vakoilusta Hizbollahin hyväksi. Erottuaan knessetistä Bishara on oleskellut ulkomailla.

## Elämä
Bishara opiskeli Jerusalemin heprealaisessa yliopistossa ja oli aktiivinen arabiopiskelijoiden unionissa. Hän oli myös Israelin kommunistipuolue Rakahin jäsen.

## Poliittinen ura
Bishara oli knessetin jäsen vuodesta 1996. Hän oli Israelin ensimmäinen arabikansalainen, joka oli ehdolla pääministeriksi, mutta hän luopui ehdokkuudestaan ennen lopullista vaalipäivää. Valtiovierailulla Syyriaan 2001 hän piti presidentti Hafiz al-Asadin muistotilaisuudessa puheen, jossa hän antoi tukensa Hizbollahille. Kun hän palasi Israeliin, häntä vastaan nostettiin syyte terrorismin tukemisesta. Hän kävi Syyriassa uudelleen syyskuussa 2006. Hän vieraili puoluetovereidensa kanssa myös Libanonissa, jossa hän sanoi Libanonin pääministerille, että Hizbollahin vastarinta Israelia vastaan oli "nostanut arabien henkeä". Bishara jätti eroilmoituksensa Israelin Kairon-suurlähetystössä sen jälkeen kun häntä vastaan oli aloitettu rikostutkinta tietojen luovuttamisesta viholliselle sota-aikana ja rahanpesusta.

## Lähteet
Leena Rapola

**Leena Katriina Rapola** (s. 6. joulukuuta 1958 Helsinki) on suomalainen näyttelijä. Leena Rapolan ja hänen entisen puolisonsa näyttelijä Petri Johanssonin tytär on kuvataiteilija ja ympäristökasvattaja Aino Johansson ja poika on myös näyttelijänä työskennellyt valosuunnittelija Olli Johansson.

Rapola kirjoitti ylioppilaaksi 1977 ja opiskeli Teatterikorkeakoulussa 1979–1983. Lisäksi hänellä on opintoja Helsingin konservatoriossa vuosilta 1982 ja 1984.

## Filmografia
**[[Tullivapaa avioliitto|Vámmentes házasság]]* (1980) ... Elina
**[[Näkemiin, hyvästi]]* (1986) ... Katriina Häkkinen
**[[Ihmiselon ihanuus ja kurjuus (elokuva)|Ihmiselon ihanuus ja kurjuus]]* (1988) ... Maire Roimala
**[[Kosketa minua]]* (1995) ... Helena Halme
**[[Samaa sukua, eri maata]]* (1998-2000) ... Erja Ihalainen
**[[Kylmäverisesti sinun]]* (2002) ... Leena Salonen
**[[Käenpesä]]* (2004) ... Päivi Karstula
**[[Salatut elämät]]* (2007, 2008) ... Saini Perälä
**[[Isän kuolema]]* (2011) ... saattohoitaja

### Dubbaukset
 

## Lähteet

## Aiheesta muualla
*
Pamela Stephenson

**Pamela Helen Stephenson** (s. 4. marraskuuta 1949) on uusiseelantilaissyntyinen näyttelijä ja koomikko.

Stephenson opiskeli Uuden Etelä-Walesin yliopistossa, valmistui vuonna 1971 Australian kansallisesta näyttämötaiteen instituutista ja loi sen jälkeen menestyksekkään uran Australiassa. Hän muutti vuonna 1976 Lontooseen ja sai 1980-luvun alussa maailmanlaajuista menestystä rooleillaan sketsishow *[[Ei yhdeksän uutiset|Ei yhdeksän uutisissa]]*.

Stephenson esiintyi myöhemmin yhdysvaltalaisessa *[[Saturday Night Live]]ssä*, ja hänellä on lisäksi ollut rooleja useissa elokuvissa. Hän meni 20. joulukuuta 1989 naimisiin skottikoomikko Billy Connollyn kanssa Fidžillä. Parilla on kolme yhteistä lasta. 

Stephenson sai vuonna 1996 tohtorinarvon kliinisestä psykologiasta California Graduate Institutesta. Hän on tullut tunnetuksi varsinkin ansioistaan ihmisen seksuaalisen käyttäytymisen tutkimuksessa. Vuonna 2002 hän voitti teoksellaan *Billy* "Vuoden brittiläisen kirjan" palkinnon.

Stephenson on buddhalainen ja asustaa nykyisin Skotlannin Aberdeenshiressä.
Ivan Bohdan

**Ivan Havrylovytš Bohdan** (, , 29. helmikuuta 1928 Ukrainan SNT – 25. joulukuuta 2020) oli Neuvostoliittoa edustanut kreikkalais-roomalaisen tyylin painija, olympiavoittaja ja maailmanmestari.

Bogdan voitti raskaassa sarjassa olympiakultaa Roomassa 1960. Maailmanmestaruuden hän voitti Budapestissa 1958 ja Jokohamassa 1961. Bohdan kuoli 92-vuotiaana 24. ja 25. joulukuuta 2020 välisenä yönä.

## Lähteet
* 
* 
* Bogdan, Ivan (URS) International Wrestling Database 

### Viitteet

## Aiheesta muualla
*
Binyamin Ben-Eliezer

**Binyamin Ben-Eliezer** (, ; 12. helmikuuta 1936 – 28. elokuuta 2016) oli israelilainen työväenpuoluetta edustanut poliitikko. Hän oli ministeri Ehud Olmertin hallituksessa ja vuonna 2009 muodostetussa hallituksessa kauppa- ja teollisuusministeri. Sotilasarvoltaan hän oli prikaatikenraali.

Ben-Eliezer valittiin knessetiin ensimmäisen kerran 1984. Hän oli työväenpuolueen puheenjohtaja ja puolustusministeri 2001–2002. Hän oli ehdolla uudelleen puoluejohtajaksi vaaleissa 2005 ja tuli kolmanneksi.

Ben-Eliezer syntyi Irakissa juutalaiseen perheeseen, joka muutti Israeliin vuonna 1949.

## Lähteet

## Aiheesta muualla
*Knessetin virallinen sivu
Avtandil Koridze

**Avtandil Koridze** (15. huhtikuuta 1935 – 12. huhtikuuta 1966) oli neuvostoliittolainen kreikkalais-roomalaisen tyylin painija ja olympiavoittaja.

Koridze voitti kultaa kreikkalais-roomalaisen painin 67 kilon sarjassa Rooman 1960 olympialaisissa. Viidennen kierroksen ottelussaan hän paini Bulgarian Dimiter Jantsevin kanssa tehottomasti 11 minuuttia. Minuutti ennen ottelun päättymistä Koridze, joka tarvitsi tuosta ottelusta selkävoiton säilyttääkseen mahdollisuutensa kultamitaliin, sanoi jotain Jantseville, minkä jälkeen hän selätti bulgarialaisen helposti. Jantsev, joka olisi sijoittunut kisoissa viidenneksi, hylättiin tahallisen häviön vuoksi, mutta Koridze pääsi ottelemaan kultamitalista Jugoslavian Branislav Martinovicia vastaan ja voitti tuon ottelun.

Koridze voitti maailmanmestaruuden Jokohamassa 1961. Hän kuoli auto-onnettomuudessa 1966.

## Saavutuksia

* Olympiakultaa Roomassa 1960 (sarja 67 kg)
* MM-kultaa Jokohamassa 1961 (sarja 67 kg)

## Lähteet

* 
* 
* 

### Viitteet
Oleg Karavajev

**Oleg Karavajev** (20. toukokuuta 1936 – 23. elokuuta 1978) oli neuvostoliittolainen kreikkalais-roomalaisen tyylin painija ja olympiavoittaja.

Karavajev voitti kultaa kreikkalais-roomalaisen painin 57 kilon sarjassa Rooman 1960 olympialaisissa. Maailmanmestaruuden hän voitti Budapestissa 1958 ja Jokohamassa 1961.

## Saavutuksia

* Olympiakultaa Roomassa 1960 (sarja 57 kg)
* MM-kultaa Jokohamassa 1958 (sarja 57 kg)
* MM-kultaa Jokohamassa 1961 (sarja 57 kg)

## Lähteet

* 

### Viitteet
Peruspiste

**Peruspiste** (‱) (, lyh. bp) eli korkopiste, joskus ammattikielellä puheessa vain lyhyesti *piste*, on yksikkö, joka on suuruudeltaan sadasosan yhdestä prosenttiyksiköstä. Toisin sanoen kuinka monta kymmenestuhannesosaa (1/10 000) joku on jostakin. Sitä käytetään yleensä ilmaisemaan muutoksia rahoitusinstrumenteissa tai kahden koron eroa. 

Kuten prosenttiyksikkö, peruspiste ilmaisee aina absoluuttista muutosta prosentista. Näin ollen käyttämällä termiä peruspiste vältetään prosentteihin liittyvä mahdollinen sekaannus suhteellisten ja absoluuttisten muutosten välillä esim. tarkoittaako 1&nbsp;%:n kasvu 10&nbsp;%:n korossa nousua 10,1&nbsp;%:iin vai 11&nbsp;%:iin? Oikea vastaus on 10,1&nbsp;%:iin. Esimerkiksi 100 peruspisteen kasvu 10&nbsp;%:n korossa vastaa yhden prosenttiyksikön kasvua, jolloin korko on nousun jälkeen 11&nbsp;%.
25 Golden Greats

**25 Golden Greats** on Hurriganesin kokoelma-albumi vuodelta 1997. Se julkaistiin sekä CD:nä että C-kasettina. Se sisältää yhtyeen suurimmat hitit. Se julkaistiin uutena 24-bittisenä uudelleen digitaalisesti korjattuna versiona.

*25 Golden Greats* on Love Recordsin vuonna 1977 julkaisema kokoelmalevy *[[Sixteen Golden Greats]]* yhdeksällä lisäraidalla täydennettynä. *25 Golden Greats* -kokoelmalla on sama kappalejärjestys, ja lisäraidat on lisätty levyn loppuun.

## Kappaleet

# Good Morning Little Schoolgirl
# Tiger
# Do You Wanna Dance
# Say Mama
# Get On
# Eight Days a Week
# An Awful Crime
# Talkin' 'Bout You
# Keep on Knocking
# True Fine Mama
# Red River Rock
# I Saw Her Standing There
# Blue Suede Shoes
# My Sweet Lily
# Oh Baby Doll
# Keep on Movin'
# It Ain't What You Do
# My Only One
# Hey Mr. Fancy
# Hear Me Calling
# Tallahassee Lassie
# I Will Stay
# Walkin' the Dog
# Ridin' Ridin'
# Roadrunner
Carlos María Abascal Carranza

**Carlos María Abascal Carranza** (14. kesäkuuta 1949 &ndash; 2. joulukuuta 2008) oli meksikolainen lakimies ja konservatiivisen *Partido Acción Nacional* -puolueen poliitikko. Hän toimi vuosina 2000–2005 maansa työministerinä ja vuosina 2005–2006 sisäministerinä. Myös hänen isänsä Salvador Abascal oli tunnettu poliitikko.
Riojasaurus

**Riojasaurus** (”La Riojan lisko”) oli suurimpia prosauropodeihin kuuluneita kasvinsyöjiä. Riojasauruksella oli pituutta 10 metriä ja painoa 1 tonni. 
Argentiinasta löydetty Riojasaurus eli 219 miljoonaa vuotta sitten myöhäisellä triaskaudella. Argentiinalainen paleontologi José Bonaparte nimesi Riojasauruksen 1969 löytöpaikkansa La Riojan mukaan.

## Elintavat
Melanorosauridae-heimoon kuulunut Riojasaurus söi ravinnokseen puiden lehtiä, joihin monet samaan aikaan eläneistä matelijoista, kuten dicynodontit eivät ylettyneet. 
Riojasaurusta luultiin aiemmin lihansyöjäksi, koska sen kalloa ei löydetty. Lähistöltä löytyneiden terävien hampaiden uskottiin kuuluneen Riojasaurukselle. Terävät hampaat olivat todennäköisesti peräisin raadonsyöjiltä, jotka söivät eläimen ruumista. Nykyään Riojasaurusta on löydetty yli 20 osittaista tai kokonaista tukirankaa.

Pää oli pieni, mutta kaula ja häntä olivat pitkiä. Riojasaurus oli raskastekoisempi kuin pienemmät prosauropodit, joten se ei kenties pystynyt liikkumaan kahdella raajalla. Etu- ja takaraajat olivat lähes yhtä pitkät. Muihin prosauropodeihin verrattuna tämän dinosauruksen raajat olivat pidemmät ja vahvemmat. 
Riojasauruksen raajat olivat suhteessa pidemmät kuin sauropodeilla. Se muistuttikin ruumiinrakenteeltaan pientä sauropodia.
Viktor Klimenko (voimistelija)

**Viktor Jakovlevitš Klimenko** (; s. 25. helmikuuta 1949 Moskova) on neuvostoliittolainen telinevoimistelija ja olympiavoittaja.

Méxicon 1968 olympialaisten voimistelukilpailuissa Viktor Klimenko sai hopeaa joukkuekilpailussa ja pronssia nojapuilla. Münchenin 1972 olympialaisissa hän voitti kultaa hevosella ja saavutti hopeaa joukkuekilpailussa ja hypyssä.

Ljubljanan MM-kisoissa 1970 Klimenko sai kolme mitalia. Euroopan mestaruuksia hän voitti kuusi vuosina 1969–1973. Hän osallistui vielä Bernin EM-kisoihin 1975 mutta ei enää seuraavan vuoden olympialaisiin.

## Saavutukset
### Olympiakisoissa

* México 1968
** Hopeaa joukkuekilpailussa
** Pronssia nojapuilla
** Kuudes hevosella
** Seitsemäs moniottelussa
* München 1972
** Kultaa hevosella
** Hopeaa hypyssä ja joukkuekilpailussa
** Neljäs nojapuilla
** Kuudes moniottelussa

### MM-kisoissa

* Ljubljana 1970
** Hopeaa hypyssä ja joukkuekilpailussa
** Pronssia hevosella
** Viides moniottelussa ja nojapuilla
** Kuudes permannolla

### EM-kisoissa

* Varsova 1969
** Kultaa hypyssä ja rekillä
** Hopeaa 6-ottelussa, nojapuilla ja renkailla
* Madrid 1971
** Kultaa 6-ottelussa
* Grenoble 1973
** Kultaa 6-ottelussa, renkailla ja nojapuilla
** Hopeaa permannolla
** Pronssia hevosella
* Bern 1975
** Pronssia nojapuilla

## Lähteet
* 
* 

### Viitteet

## Aiheesta muualla
*
The Journal of Philosophy

**The Journal of Philosophy** on filosofinen tiedejulkaisu, jota julkaisee Columbian yliopisto. Se ilmoittaa tarkoituksekseen ”julkaista ajankohtaisia filosofisia artikkeleita ja rohkaista ajatusten vaihtoon, ja erityisesti filosofian ja muiden alojen raja-alueen tutkimiseen”.

Julkaisu perustettiin vuonna 1904 nimellä *The Journal of Philosophy, Psychology, and Scientific Methods*. Sitä on julkaistu nykyisellä nimellä vuodesta 1923 lähtien. Aiemmin julkaisu ilmestyi kahdesti kuussa, nykyään kerran kuussa.

## Lähteet

## Aiheesta muualla
* ''Journal of Philosophy''. 
* JSTOR: ''Journal of Philosophy''.
Idas

**Idas** () oli kreikkalaisessa mytologiassa Afareuksen ja Arenen poika ja Lynkeuksen veli. Hänen mainitaan olleen yksi argonauteista ja osallistuneen myös Kalydonin metsästykseen.

Idas myös sieppasi Marpessan, Euenoksen tyttären, jota Apollon oli houkutellut rakkaakseen. Idas vei tämä siivekkäillä vaunuilla, jotka hän oli saanut Poseidonilta, ja Evenos lähti ajamaan tätä takaa saamatta häntä kuitenkaan kiinni. Messenessä Apollon yritti ryöstää Marpessan Idaalta, joka johti taisteluun tämän kädestä kunnes Zeus erotti heidät ja antoi Marpessan itse valita puolisonsa. Tämä valitsi Idaan, koska pelkäsi Apollonin hylkäävän hänet vanhana. Liiton hedelmänä syntyi tytär Kleopatra.

Idas ja Lynkeus joutuivat taisteluun serkkujensa dioskuurien kanssa. Lähteestä riippuen syynä oli joko dioskuurien suorittama karjavarkaus, tai sitten dioskuurit olivat siepanneet serkkujensa morsiamet häätilaisuudesta. Yleisesti eri lähteet päätyvät siihen, että Idas tappaa Kastorin ja Polydeukes Lynkeuksen. Idaksen kuolema mainitaan välillä Polydeukeksen aiheuttamaksi, mutta suosituin versio on se, jossa Zeus tappaa tämän salamallaan. Hyginus puolestaan kertoo Telefoksen kukistaneen Idaan tämän tavoiteltua Myysian kuninkuutta Teuthraalta.

## Lähteet
Georgi Boos

**Georgi Valentinovitš Boos** (, s. 22. tammikuuta 1963 Moskova) on venäläinen liikemies ja poliitikko. Boos toimi 2005&ndash;2010 Kaliningradin alueen kuvernöörinä. Venäjän duumassa hän oli 1996&ndash;1998 ja 2000&ndash;2005 edustaen Kotimme on Venäjä ja Yhtenäinen Venäjä -puolueita. Hän oli myös veroministerinä Jevgeni Primakovin hallituksessa 1998–1999.

Vuonna 2010 yli kymmenentuhatta mielenosoittajaa vaati Boosin eroa kuvernöörin virasta, ja elokuussa 2010 ilmoitettiin ettei hän ole ehdokkaana jatkokaudelle.

Boos suoritti loppututkinnon Moskovan energiainstituutissa 1986, jonka jälkeen hän suoritti asepalveluksensa Kaukoidässä. 
Boosin suku luettiin kriminsaksalaisiin, vaikka hänen sukunimensä on hollantilainen. Lisäksi suvussa on venäläisiä, armenialaisia ja juutalaisia.
Vuonna 1991 Boos perusti isänsä kanssa Svetoservis-yhtiön, joka kehitti ja valmisti valaistusjärjestelmiä.

Joulukuusta 1995 alkaen hän toimi Venäjän duumassa aluksi Kotimme on Venäjä -puolueessa, josta siirtyi lopulta Jevgeni Primakovin johtamaan Yhtenäinen Venäjä -puolueeseen. Vuosina 2003–2005 hän oli duuman varapuhemies. Hän toimi Venäjän hallituksessa veroasioita hoitavana ministerinä. 

Boos on aviossa ja hänellä on viisi tytärtä.

## Lähteet
The Philosophical Review

**The Philosophical Review** on neljästi vuodessa ilmestyvä englanninkielinen filosofinen tiedejulkaisu, jota toimittaa Cornellin yliopiston Sage School of Philosophyn opettajakunta ja jota julkaisee Duke University Press.

## Merkittäviä artikkeleita

* Donnellan, Keith S. (July 1966): " Reference and Definite Descriptions" 75 (3): 281-304. 
* Grice, H. P. (July 1957): "Meaning" 66 (3): 377-388. 
* Grice, H. P. (April 1969): "Utterer's Meaning and Intention" 78 (2): 147-177. 
* Nagel, Thomas (October 1974): "What Is It Like to Be a Bat?" 83 (4): 435-450. 
* Vendler, Zeno (April 1957): "Verbs and Times" 66 (2): 143-160. 

## Aiheesta muualla
* *[http://www.arts.cornell.edu/philrev/index.html The Philosophical Review]*. 
* Sage School of Philosophy. 
* Duke University Press: ''Philosophical Review''.
Pohjoinen hallintoalue (Israel)

**Pohjoinen hallintoalue** (, ) on yksi Israelin kuudesta hallintoalueesta. Sen pinta-ala on 4478 &nbsp;km2, josta Golanin kukkulat ovat 1154 &nbsp;km2, ja väestötiheys 265&nbsp;as./km2. Alueen hallintokeskus ja suurin kaupunki on Nasaret. Israelin tilastokeskuksen mukaan alueen asukkaista 52,5&nbsp;% on arabeja, 44,2&nbsp;% juutalaisia ja 3,3&nbsp;% luokittelemattomia.
Lovell

**Lovell** voi tarkoittaa jotakin seuraavista:
## Henkilöt

* Alberto Lovell (1914–1966), argentiinalainen nyrkkeilijä ja olympiavoittaja
* Alex Lovell (s. 1973), brittiläinen televisiojuontaja
* Bernard Lovell (1913–2012), brittiläinen astronomi
* James "Jim" Lovell (1928–2025), yhdysvaltalainen astronautti
* José Guillermo Lovell (1918–1967), argentiinalainen nyrkkeilijä
* Marc Lovell, oik. *Mark McShane* (1930–2012), australialainen kirjailija
* Mark Lovell (1960–2013), brittiläinen autourheilija
* Megan Lovell (s. 1989), yhdysvaltalainen muusikko, Larkin Poe -yhtyeen jäsen
* Rebecca Lovell (s. 1991), yhdysvalaltalainen laulaja, lauluntekijä ja kitaristi, Larkin Poe -yhtyeen jäsen, Megan Lovellin sisar
* Steve Lovell (s. 1980), englantilainen jalkapalloilija
* Steve Lovell (s. 1960), walesilainen jalkapalloilija
* Tim Lovell (s. 2002), yhdysvaltalainen jääkiekkoilija

## Paikat
* Lovell (Maine)
* Lovell (Wyoming)
* Lovell (kraatteri), pieni kraatteri Kuussa

## Muut
* Lovellin teleskooppi, teleskooppi Englannissa
The Slade Live Anthology

**The Slade Live Anthology** on Sladen kolme livealbumia (*[[Slade Alive!]]*, *[[Slade Alive Vol II]]* ja *[[Slade on Stage]]*) sekä kaksi Readingin festivaaleilla taltioitua EP:tä sisältävä kokoelma. Se julkaistiin vuonna 2006 ja kuuluu Salvo-yhtiön Slade-remasterointisarjaan.

## Kappaleet

**Levy I:**

**[[Slade Alive!]] *
# Hear Me Calling 
# In Like a Shot From My Gun 
# Darling Be Home Soon 
# Know Who You Are 
# Keep On Rocking 
# Get Down and Get With It 
# Born to Be Wild 

**[[Slade Alive Vol II]]* 
# Get On Up 
# Take Me Bak ’Ome
# My Baby Left Me 
# Be 
# Mama Weer All Crazee Now 
# Burning in the Heat of Love 
# Everyday 
# Gudbuy T’Jane 
# One Eyed Jacks with Moustaches 
# Cum On Feel the Noize 

**Levy 2:** 

**[[Slade on Stage]]*
# Rock and Roll Preacher 
# When I'm Dancin' I Ain't Fightin' 
# Take Me Bak' `Ome 
# Everyday 
# Lock Up Your Daughters 
# We'll Bring The House Down 
# A Night To Remember 
# Gudbuy T'Jane 
# Mama Weer All Crazee Now 
# You'll Never Walk Alone 

**Alive at Reading '80 / Xmas Earbender EP:t*
# When I'm Dancin' I Ain't Fightin' 
# Born to Be Wild 
# Something Else / Pistol Packin' Mama / Keep A Rollin' 
# Merry Xmas Everybody 
# Okey Cokey (studioversio) 
# Get Down and Get With It
2031

## Ennustettuja tapahtumia
* tuntematon päivämäärä – Nasan suunnitelman mukaan Kansainvälinen avaruusasema pudotetaan kiertoradalta.
* heinäkuu – Euroopan avaruusjärjestön Juice-luotain saapuu Jupiterin alueelle.

## Lähteet
2032

## Tapahtumia

* Vuoden 2032 kesäolympialaiset järjestetään Brisbanessa.

## Ennustettuja tapahtumia
* Kuuhun saattaa törmätä asteroidi 2024 YR4. 

## Lähteet
Live in Dublin

**Live in Dublin** on amerikkalaisen laulaja-lauluntekijä Bruce Springsteenin live-albumi vuodelta 2007. Se on kaikkiaan "Pomon" 20. albumi. Levystä on olemassa sekä CD- että DVD-versio.

## Kappaleet
# Atlantic City
# Old Dan Tucker
# Eyes On the Prize
# Jesse James
# Further On (Up the Road)
# O Mary Don't You Weep
# Erie Canal
# If I Should Fall Behind
# My Oklahoma Home
# Highway Patrolman
# Mrs. McGrath
# How Can a Poor Man Stand Such Times and Live
# Jacob's Ladder
# Long Time Comin'
# Open All Night
# Pay Me My Money Down
# Growin' Up
# When the Saints Go Marching In
# This Little Light of Mine
# American Land
# Blinded By the Light (Credits)
### Bonuskappaleet
# Love of the Common People
# We Shall Overcome

## Arvostelut
* Allmusic: 
* Rolling Stone: 

## Lähteet
2027

**2027** (**[[Roomalaiset numerot|MMXXVII]]**) on  tuleva normaalivuosi, jonka alkamis- ja päättymispäivä on perjantai.

## Ennustettuja ja suunniteltuja tapahtumia

### Tammikuu
* 1. tammikuuta – Liettua kieltää turkistarhauksen.
* 12. tammikuuta – Windows Server 2016 -käyttöjärjestelmän tuki päättyy.

### Helmikuu

### Maaliskuu

### Huhtikuu
* 18. huhtikuuta – Suomessa järjestettäneen eduskuntavaalit.
* huhtikuu – Ranskassa järjestettäneen presidentinvaalit.

### Toukokuu

### Kesäkuu

### Heinäkuu

### Elokuu
* 2. elokuuta – Täydellinen auringonpimennys Pohjois-Afrikassa.
* 7. elokuuta – Asteroidi (137108) 1999 AN<sub>10</sub> ohittaa Maan lähietäisyydeltä (388&nbsp;960&nbsp;km).

### Syyskuu

### Lokakuu

### Marraskuu

### Joulukuu

### Tuntematon päivämäärä
* FBI:n kansiot Martin Luther Kingin murhasta ovat luettavissa tänä vuonna.
* Matkustajaliikenne käynnistyy Kruunusillat-raitiotiellä Helsingissä.

## Tapahtumia aiheittain

### Elokuvat

### Kirjallisuus

### Musiikki

### Urheilu

### Videopelit

## Lähteet
Mithat Bayrak

**Mithat Bayrak** (3. maaliskuuta 1929 Adapazarı – 20. huhtikuuta 2014) oli turkkilainen kreikkalais-roomalaisen tyylin painija ja olympiavoittaja.

Bayrak voitti kultaa kreikkalais-roomalaisen painin 73 kilon sarjassa Melbournen kesäolympialaisissa 1956. Toisen kultamitalinsa hän sai neljä vuotta myöhemmin Rooman olympialaisissa. Hopeamitalisti Günter Maritschnigg hävisi hänelle selätyksellä ajassa 1.47. Bayrak kilpaili myös kolmansissa olympiakisoissaan Tokiossa 1964, missä ei sijoittunut. Välimeren kisoista Bayrak saavutti hopeaa vuonna 1959 sarjasta 78 kg.

Bayrak muutti Saksaan, jossa kuoli 85-vuotiaana 20. huhtikuuta 2014.

## Saavutuksia

* Olympiakultaa Melbournessa 1956 (sarja 73 kg)
* Olympiakultaa Roomassa 1960 (sarja 73 kg)
* Välimeren kisojen hopeaa 1959 (sarja 78 kg)

## Lähteet

* 
* 
* Mithat Bayrak Bio, Stats and Results  Olympics at Sports-Reference.com 
* Bayrak, Mithat (TUR) iat.uni-leipzig.de 

### Viitteet
2028

**2028** (**[[Roomalaiset numerot|MMXXVIII]]**) on tuleva karkausvuosi, joka alkaa lauantaista ja päättyy sunnuntaihin.

## Ennustettuja ja suunniteltuja tapahtumia

### Tammikuu
* 1. tammikuuta &ndash; Latvia kieltää turkistarhauksen.
* 1. tammikuuta &ndash; Bosnia ja Hertsegovina kieltää turkistarhauksen.
* 31. tammikuuta &ndash; komeetta 17P/Holmes on perihelissään

### Helmikuu

### Maaliskuu

### Huhtikuu

### Toukokuu

### Kesäkuu
* 1. kesäkuuta &ndash; Taudinmääritysmanuaali ICD-11 otetaan käyttöön Suomessa.

### Heinäkuu
* Kesäolympialaiset pidetään Los Angelesissa.

### Elokuu

### Syyskuu

### Lokakuu

### Marraskuu
* 7. marraskuuta &ndash; Yhdysvalloissa pidetään presidentinvaalit

### Joulukuu
* 31. joulukuuta – Täydellinen kuunpimennys näkyy uudenvuodenyönä alusta loppuun Suomen alueella.

### Tuntematon päivämäärä
* Afrikan unioni suunnittelee Afrikkaan yhteisvaluuttaa täksi vuodeksi.
* Pikitippakokeen 10. pisaran pitäisi pudota.
* SpaceX:n on määrä laukaista ensimmäiset miehitetyt Starshipit kohti Marsia, jos miehittämättömät lennot menevät suunnitellusti vuosina 2026-2027 edellisen laukaisuikkunan aikana. 

## Lähteet
Tevfik Kış

**Tevfik Kış** (10. elokuuta 1934 – 4. syyskuuta 2019 Ankara) oli turkkilainen kreikkalais-roomalaisen tyylin painija, olympiavoittaja, maailman- ja euroopanmestari.

Kış voitti kultaa kreikkalais-roomalaisen painin 87 kilon sarjassa Rooman 1960 olympialaisissa. Hän oli tasapisteissä Bulgarian Krali Bimbalovin kanssa mutta painoi vähemmän kuin bulgarialainen ja voitti näin vaa’alla kultaa.

Maailmanmestaruuden Kış voitti kahdesti. Hän voitti myös Euroopan mestaruuden 1966, kun kisat vuosien tauon jälkeen alkoivat uudelleen. Painiuransa jälkeen hän toimi painivalmentajana ja oli yksi Turkin painijärjestön perustajajäsenistä.

Kış kuoli Ankarassa 85-vuotiaana 4. syyskuuta 2019.

## Saavutuksia

* Olympiakultaa Roomassa 1960 (sarja 87 kg)
* MM-kultaa Toledossa 1962 ja Helsingborgissa 1963 (sarja 87 kg)
* MM-hopeaa Toledossa 1966 (sarja 87 kg)
* EM-kultaa Essenissä 1966 (sarja 87 kg)

## Lähteet
* 
* 
* Kis, Tevfik (TUR) International Wrestling Database 
* Tevfik Kış Bio, Stats, and Results  Olympics at Sports-Reference.com 

### Viitteet
Karppila

**Karppila** eli **Podborovje** () on maaseututaajama Viipurinlahden pohjoisrannalla Leningradin alueen Viipurin piirien Tienhaaran (Seleznjovon) maalaiskunnassa. Karppila sijaitsee pienellä Viipurinlahteen työntyvällä niemellä Viipurista lounaaseen. 
## Historia
Suomelle kuuluessaan Karppilan kylä kuului Viipurin maalaiskuntaan. Se sijaitsi maalaiskunnan länsirajalla ja rajoittui lännessä Vahvialaan kuntaan ja Viipurin kaupunkiin kuuluneeseen Uuraan satama-alueeseen. Karppilan naapurikyliä olivat Hapenensaari Viipurin maalaiskunnan alueella sekä Tervajoki Vahvialan puolella. 

### Asutus ja elinkeinot
Karppilassa oli 551 asukasta vuonna 1937. Maatalous oli tärkeä elinkeino Karppilassa. Vuonna 1937 Karppilassa oli 280 ha metsää, 73 ha peltoa ja seitsemän ha niittyä. Maatalouden ohella harjoitettiin sivuelinkeinona kalastusta Viipurinlahdella. Kylässä oli T:mi L. Vaittisen kauppa ja Viipurin Osuusliikkeen myymälä. Kylässä toimi urheiluseura Karppilan Kaiku, joka oli perustettu vuonna 1921.

### Kansakoulu
Karppilan kylä muodosti oman kansakoulupiirin. Aikaisemmin Karppila oli kuulunut Tervajoen koulupiiriin, mutta kun Tervajoki vuonna 1921 siirtyi vastaperustettuun Vahvialan kuntaan jäi Karppila ilman koulua. Viipurin maalaiskunta luovutti Tervajoen koulun Vahvialan kunnalle vuonna 1928, jonka jälkeen Karppilan kylän keskustaan rakennettiin koulu ja erillinen opettajien asuinrakennus. Vuonna 1939 koulussa oli kolme opettajaa ja 58 oppilasta.  Koulun rakennukset tuhoutuivat talvisodassa ja jatkosodan aikana rakennettiin uusi komea tiilinen koulu vuosina 1943–1944. 

### Sota-aika
Aivan talvisodan loppuvaiheessa taistelut ulottuivat Karppilan alueelle, kun neuvostojoukot pääsivät ylittämään jäätyneen Viipurinlahden. Kylän väestö oli evakuoitu muualle Suomeen jo ennen tätä. Moskovan rauhassa 1940 Viipurin maalaiskunta Karppila mukaan lukien siirtyi Neuvostoliitolle. Jatkosodassa luovutetut alueet valloitettiin takaisin vuonna 1941 ja kyläläiset pääsivät palaamaan koteihinsa. Uusi evakuointi oli kuitenkin edessä kesällä 1944.

## Lähteet
*

### Viitteet
Hamit Kaplan

**Hamit Kaplan** (20. syyskuuta 1934 – 5. tammikuuta 1976) oli turkkilainen painija ja olympiavoittaja.

Kaplan menestyi paremmin vapaapainissa vaikka voitti arvokisamitaleja myös kreikkalais-roomalaisessa painissa. Olympiakisoissa hän saavutti vapaapainissa niin kultaa, hopeaa kuin pronssiakin. Ainoan maailmanmestaruutensa hän voitti Istanbulissa 1957. Hopeaa sai silloin Wilfried Dietrich, joka puolestaan Rooman 1960 olympialaisissa jätti Kaplanin hopealle.

## Saavutuksia

* Olympiakultaa vapaapainissa Melbournessa 1956 (sarja yli 87 kg)
* Olympiahopeaa vapaapainissa Roomassa 1960 (sarja yli 87 kg)
* Olympiapronssia vapaapainissa Tokiossa 1964 (sarja yli 97 kg)
* Olympiakisoissa neljäs kreikkalais-roomalaisessa painissa Melbournessa 1956 (sarja yli 87 kg)
* MM-kultaa vapaapainissa Istanbulissa 1957 (sarja yli 87 kg)
* MM-hopeaa vapaapainissa Teheranissa 1959 (sarja yli 87 kg)
* MM-hopeaa vapaapainissa Jokohamassa 1961 (sarja yli 87 kg)
* MM-hopeaa kreikkalais-roomalaisessa painissa Jokohamassa 1961 (sarja yli 87 kg)
* MM-pronssia kreikkalais-roomalaisessa painissa Karlsruhessa 1955 (sarja yli 87 kg)
* MM-pronssia vapaapainissa Sofiassa 1958 (sarja yli 87 kg)
* MM-pronssia kreikkalais-roomalaisessa painissa Budapestissa 1958 (sarja yli 87 kg)
* MM-pronssia kreikkalais-roomalaisessa painissa Helsingborgissa 1963 (sarja 97 kg)

## Lähteet

* 

## Viitteet
Markku Parviainen

**Markku Parviainen** on suomalainen entinen maajoukkuetason taekwondoin ja Suomen taekwondomaajoukkueen entinen valmentaja. 

Parviainen voitti pronssia vuoden 1988 EM-kisoissa. Hänellä on 6 danin musta vyö taekwondossa ja 3 danin musta vyö hapkidossa. Parviaisella nykyään on oma taekwondo-seura Huskvarnassa, Ruotsissa.
Hapenensaari

**Hapenensaari** () on saari Viipurinlahdessa ja entinen kylä entisen Viipurin maalaiskunnan alueella Venäjällä, Suomen luovuttamalla alueella. Hapenensaari sijaitsee Viipurinlahden länsiosassa Piispansaaren länsipuolella. Hapenensaaren kylä sijaitsi Viipurin maalaiskunnan länsiosassa ja se käsitti saaren lisäksi myös alueen mantereelta Karppilan ja Vahvaniemen kylien välistä. Kylä rajoittui pohjoisessa Vahvialan kuntaan ja etelässä Viipurin kaupunkiin kuuluneeseen Uuraan satama-alueeseen. 

Hapenensaaren kylässä oli 57 asukasta vuonna 1937. Kylä oli maatalousvaltainen. Vuonna 1937 kylässä oli 235 ha metsää, 42 ha peltoa ja 19 ha niittyä. Kalastus oli tärkeä sivuelinkeino.

Hapenensaari oli kuulunut alun perin Tervajoen koulupiirin. Tervajoen kylä, jossa koulu sijaitsi, siirtyi vastaperustetun Vahvialan kunnan osaksi vuonna 1921, jolloin Viipurin maalaiskuntaan jääneestä koulupiirin osasta muodostettiin Karppilan koulupiiri, jonka koulu sijaitsi Karppilan kylässä. Vuonna 1930 perustettiin Piispansaaren kansakoulu, jonka alueeseen tuli kuulumaan muun muassa Hapenensaari. 

## Historia
Aivan talvisodan loppuvaiheessa taistelut ulottuivat Hapenensaaren alueelle, kun neuvostojoukot pääsivät ylittämään jäätyneen Viipurinlahden. Kylän väestö oli evakuoitu muualle Suomeen jo ennen tätä. Moskovan rauhassa 1940 Viipurin maalaiskunta Hapenensaari mukaan lukien siirtyi Neuvostoliitolle. Luovutetut alueet valloitettiin takaisin jatkosodassa 1941 ja kyläläiset pääsivät palaamaan koteihinsa. Uusi evakuointi oli kuitenkin edessä kesällä 1944.

## Lähteet
*

### Viitteet
Yoshiyuki Tomino

**Yoshiyuki Tomino** (, syntyjään , s. 5. marraskuuta 1941 Odawara, Kanagawan prefektuuri, käyttänyt myös salanimiä **Minoru Yokitani** ja **Rin Iogi**) on japanilainen animaattori, ohjaaja, käsikirjoittaja ja kirjailija. Tomino opiskeli Japanin yliopiston taidekoulussa.

## Filmografia

* *[[Sasurai no taiyō]]* (1971 – ohjaaja)
* *[[Umi no Triton]]* (1972 – ohjaaja)
* *[[La Seine no hoshi]]* (1975 – ohjaaja)
* *[[Yūsha Raideen]]* (1975 – ohjaaja (ensimmäiset 26 jaksoa))
* *[[Chōdenji mashīn Voltes V]]* (1977 – tuottaja)
* *[[Muteki chōjin Zambot 3]]* (1977 – käsikirjoittaja, ohjaaja)
* *[[Muteki kōjin Daitarn 3]]* (1978 – käsikirjoittaja, ohjaaja)
* *[[Kidō senshi Gundam]]* (1979 – käsikirjoittaja, ohjaaja)
* *[[Densetsu kyojin Ideon]]* (1980 – käsikirjoittaja, ohjaaja)
* *[[Kidō senshi Gundam (elokuva)|Kidō senshi Gundam]]* (1981 – käsikirjoittaja, ohjaaja)
* *[[Kidō senshi Gundam |Kidō senshi Gundam II – ai senshi hen]]* (1982 – käsikirjoittaja, ohjaaja)
* *[[Kidō senshi Gundam |Kidō senshi Gundam III – meguriai no sora hen]]* (1982 – käsikirjoittaja, ohjaaja)
* *[[Densetsu kyojin Ideon|The Ideon – sesshokuhen]]* (1982 – käsikirjoittaja, ohjaaja)
* *[[Densetsu kyojin Ideon|The Ideon – hatsudōhen]]* (1982 – käsikirjoittaja, ohjaaja)
* *[[Sentō mecha Xabungle]]* (1982 – käsikirjoittaja, ohjaaja)
* *[[Seisenshi Dunbine]]* (1983 – käsikirjoittaja, ohjaaja)
* *[[Sentō mecha Xabungle|Xabungle Graffiti]]* (1983 – käsikirjoittaja, ohjaaja)
* *[[Heavy Metal L-Gaim]]* (1984 – ohjaaja)
* *[[Kidō senshi Z Gundam]]* (1985 – käsikirjoittaja, ohjaaja)
* *[[Kidō senshi Gundam ZZ]]* (1986 – käsikirjoittaja, ohjaaja)
* *[[Kidō senshi Gundam – Gyakushū no Char]]* (1988 – käsikirjoittaja, ohjaaja)
* *[[Kidō senshi Gundam F-91]]* (1991 – käsikirjoittaja, ohjaaja)
* *[[Kidō senshi V Gundam ]]* (1993 – käsikirjoittaja, ohjaaja)
* *[[Garzey's Wing]]* (1996 – käsikirjoittaja, ohjaaja)
* *[[Brain Powerd]]* (1998 – käsikirjoittaja, ohjaaja)
* *[[∀Gundam]]* (1999 – käsikirjoittaja, ohjaaja)
* *[[Overman King Gainer]]* (2002 – ohjaaja)
* *[[Rean no tsubasa]]* (2005 – käsikirjoittaja, ohjaaja)

## Aiheesta muualla

*
Signe Yletyinen

**Signe Irene Yletyinen** (o.s. *Fagerström*, 16. joulukuuta 1900 Hanko – 11. marraskuuta 1985 Helsinki) oli suomalainen taidemaalari. Yletyinen maalasi alkuvaiheessa naturalistisesti, mutta siirtyi kohti ekspressionismia. 
Hänen lempiaiheitaan olivat kukka-asetelmat sekä akvarelleina että öljyväritöinä. Hän teki myös useita muotokuvia, kuten puolustusministeri Emil Skogin vaimosta Toini Skogista, NMKY:n pääsihteeristä Verner J. Aurolasta ja Ester Toivosen äidistä Lempi Helteestä.

Yletyinen opiskeli Vapaassa taidekoulussa noin 1945–1949, mutta oli käynyt myös Ateneumin piirustuskoulun iltalinjaa 1920-luvun alussa. Vapaassa taidekoulussa Yletyistä opettivat Sulho Sipilä, Unto Pusa, Johannes Gebhard ja Sam Vanni. Lisäksi hän otti yksityistunteja Ruotsissa ja Norjassa, jossa häntä opetti muun muassa Einar Halfdan Berger.

## Ompeluateljee
Yletyinen teki päätyönsä Bersinin ompeluateljeessa Bulevardilla, jossa sai ompeluopin ja suoritti räätälitutkinnon. Hän suunnitteli iltapukuihin vaativia paljetti- ja helmikoristeluja ja valmisti juhlapukujen kukkakoristeita. Ateljee Bersin muutti Yhdysvaltoihin 1920-luvun puolivälissä, jolloin Yletyinen perusti oman ompeluateljeen, jossa oli kaksi apulaista. Hän suunnitteli, leikkasi ja teki sovitukset itse.

## Taidemaalarina

Sodan jälkeen Yletyinen hakeutui Vapaaseen taidekouluun opiskelemaan täyspäiväisesti. Hän oli sodan aikana joutunut jo luopumaan ompeluateljeestaan.

Yletyinen teki 1940- ja 1950-luvuilla maalausmatkoja kesäisin Norjan Lofooteille sekä muualle Pohjois-Norjaan, Tanskaan ja Ruotsiin maalaamaan maisemia. Nämä maalaukset olivat suosittuja ja hän sai myös tilauksia asiakkaiden aiheista.

Suomessa Yletyinen maalasi mielellään kesähuvilallaan Tammisaaren Tenholassa, Espoon Saarijärvellä ja Mikkelin Otavassa.

Yletyinen piti näyttelyitä 1940- ja 1950-luvuilla Kumlinin Taidesalongissa Helsingissä ja maalausmatkojensa yhteydessä Norjassa, Ruotsissa ja Tanskassa.
Hän maalasi 1980-luvun alkuun asti.

## Lähteet
*Signe Yletyisen sivusto - lupa, katso sivuhistoria